TRONDHEIM 



SKOLEKINO 


PROGRAM VÅREN 1974 


Gruppe 1: Elever over 16 år 


Skolekino Våren 1974 


Med dette presenteres skolekinoens høstprogram for gruppe 1: elever 
over 16 år i gymnas, yrkes- og fagskolene, lærerskolen, sosialskolen og 
ungdomsskolens 10. klasse. 

Skolekinoen arrangeres i et samarbeid mellom Trondheim, Stjørdal og 
Steinkjer. 

Et programutvalg på hvert sted velger ut de filmene som skal vises. Dette 
utvalget består i Trondheim av lektor Odd Irtun (fra lærerorganisasjonene), 
student Thor Sivertsen (fra Trondheim Filmklubb), journalist Johan Jensen 
(fra Trondheim Journalistlag), Rolf Leistad og Anniken Rønning (fra elev- 
rådene) og direktør Willy Svarverud (fra Trondheim Kinematografer). 

HVORDAN BLI MEDLEM? 

Medlemskortene selges gjennom elevrådene og tillitsmennene i de enkelte 
klasser, og i kinoens billettluke når filmene settes opp. Også lærere og 
lektorer ved de samme skoler kan bli medlem av skolekinoen. 

Vi viser i alt 6 filmer. Medlemskortet koster kr. 12,— og gir adgang til 5 
av filmene etter valg. Medlemmer som ønsker å se alle 6 filmer betaler 
en billettpris på kr. 2,50 for den siste filmen. Husk at medlemskortet må 
vises som legitimasjon. Det vil også bli vist en eller flere ekstraforestil- 
linger, hvor medlemskort i skolekinoen gir rett til moderasjon. Ta derfor 
godt vare på medlemskortet. 

HAR DU SETT FILMEN FØR? 

Mange har kanskje sett en eller to av filmene tidligere. Spesielt filmer 
som har stor kunstnerisk verdi eller skal danne grunnlag for en diskusjon, 
kan med fordel sees to eller flere ganger. Når en ser en film for annen 
gang, vil en få bedre tid til å studere detaljene og den kunstneriske ver- 
dien blir ofte større. Medlemskortet blir derfor ikke mindre verdifullt om 
duhar sett noen av filmene tidligere. 

VÅRENS PROGRAM 

presenteres på de neste sidene. Forestillingstider m. v. vil bli kunngjort i 
kinoenes annonser. Normalt vil forestillingene være kl. 16.30 i Trondheim 
og kl. 19.00 i Stjørdal og Steinkjer. 


- JASON ROBARDS • STELLA STEVENS 
DAVID WARNER 

OM 



«BALLADEN OM CABLE HOGUE» 

Sam Peckinpah er en av de beste regis- 
sørene i USA i dag, og er en veteran innen 
filmbransjen. I den siste tiden er navnet 
hans først og fremst blitt forbundet med 
en heller tøff volds-realisme, sterkest ut- 
trykt ved «The Wild Bunch». 

«Balladen om Cable Hogue» fra 1969 er 
imidlertid ikke preget av denne tendensen, 
og holdes av mange for å være Peckinpahs fineste film. Scenen for 
handlingen er, som vanlig, den ville vesten, men den blir her behandlet 
på en annerledes og langt mer realistisk måte enn i standardverkene in- 
nen denne genren. Cable Hogue var mannen som ble etterlatt i ørkenen 
for å dø, men fant et vannhull og ved dette vannhullet bygde han sitt 
kongerike, en skysstasjon. En stor del av filmen behandler i muntre toner 
Cable Hogues kamp for å beholde denne herligheten - munterheten blir 
ikke mindre når småbyhoren Hildy flytter ut til ham i ødemarka. Jason 
Robards er en fresk Cable Hogue. 

2 timer 

Trondheim: Mandag 14. — torsdag 17. januar. 

Stjørdal: Mandag 21. januar. 

Steinkjer: Torsdag 24. januar. 


«Du kan få hva du vil i Alices restaurant 
- unntatt Alice» synger Arlo Guthrie i sin 
kjente ballade om «Alice’s Restaurant 
Massacree», en halvtimes sinnsvak mono- 
log med gitarakkompagnement som første 
gang ble framført ved Newportfestivalen 
i 1967 og markerte det endelige gjennom- 
brudd for den store Woody Guthries sønn. 
At filmregissøøren Arthur Penn («Bonnie & Clyde») skulle kunne få en 
film ut av dette stoffet kom vel som en overraskelse for de mange som 
mente at dette var ugjørlig — at det attpåtil ble en sprellevende og munter 
film om pop-generasjonen i USA, var vel så overraskende. Arlo spiller 
selv hovedrollen i den dramatiske handlingen som dreier seg om hvordan 
han en høstdag ble arrestert for å ha tømt søppel ulovlig og om alle de 
assosiasjoner og minner dette framkalte. Dessuten handler selvfølgelig 


«ALICES RESTAURANT» 



filmen om Alice, restauranten hennes og den gamle kirken hun har kjøpt 
og bor i og som er et fristed for alle «hippie»-ungdommer. Helt uten pro- 
blematikk er filmen heller ikke, vi får presentert narkotikaproblemet - fra 
de unges synsvinkel for en gangs skyld. 

1 t. 50 min. 


Trondheim: Mandag 11. — torsdag 14. februar. 
Stjørdal: Mandag 18. februar. 

Steinkjer: Torsdag 21. februar. 


«DIKTATOREN» 

I 1938 begynte Charlie Chaplin på en ny 
film. Med sin forrige film, «Moderne tider», 
hadde han vist at den lille trampen med 
de store skoene også kunne brukes til 
sviende sosialkritiske kommentarer, slik at 

f !/ ym> W Wå man var forberedt P å ^ av hvert - 

^-OIKlilTOREn Det s P ørs imidlertid om man var forberedt 

på den filmen man fikk se, da den var 
ferdig i 1940 (av gode grunner ikke vist i Norge før 1948). Vel hadde det 
vel ikke gått så mange hus forbi at det var en viss ytre likhet mellom 
Chaplin og Adolf Hitler m.h.t. tannbørstemustasjen, men at Chaplin allike- 
vel skulle komme ut med en direkte satire og parodi på fascistdiktatoren, 
var mer enn de fleste ventet. 

Chaplin nøyer seg imidlertid ikke i denne filmen, der hovedpoenget er 
forveksling mellom diktatoren og en barber som er jødisk, men ellers 
hans dobbeltgjenger, med å framstille og avkle diktatoren i all hans men- 
neskelige ynkelighet. Han går videre og formulerer sitt eget budskap til 
en verden på randen av krig, formidlet gjennom den jødiske barbers tale 
på slutten av filmen — et budskap som oppfordrer til toleranse og støtte 
til de svake i samfunnet. 

2 t. 1 min. 


Trondheim: Mandag 4. - torsdag 7. mars. 
Stjørdal: Mandag 11. mars. 

Steinkjer: Torsdag 14. mars. 


«UROLIG HJERTE» 


LOUIS 

MALLES 


Sesongens største 
suksess i Paris og 
København. 
Vidunderlig spill.. 


***** tki. 


Franskmannen Louis Malle tar oss i denne 
filmen med tilbake til 1954. Femtenårige 
Laurent vokser opp i en velstående fa- 
milie, faren er karrierelege og har lite tid 
til overs for sin ungdommelige frue og de 
tre tenåringssønnene. For Laurent blir 

kjærlighetslivet problematisk, han forsøk 

på «debut» under et besøk i et finere hore- 
hus sammen med sine eldre brødre blir brutalt og forsmedelig avbrutt 
av de samme brødrene. 

Han følger sin mor på et sanatorieopphold i luksusomgivelser og blir under 


UROLIG HJERTE 



dette oppholdet sterkere og sterkere knyttet til henne, og det ender med 
at det blir moren som kommer til å gi Laurent hans første innføring i 
kjærlighetslivets mysterier. 

Dette høres unektelig ut som opplegg til en luguber, spekulativ sak, men 
faktum er at det er blitt en film full av humor og ømhet, ren og spekula- 
sjonsfri. Malle viser seg som en filmkunstens mester og turnerer handling 
og fotografering på en måte som tiltrakk seg lovprisninger fra alle film- 
kritikere. 

1 t. 58 min. 


Trondheim: Mandag 18. — torsdag 21. mars. 
Stjørdal: Mandag 25. mars. 

Steinkjer: Torsdag 28. mars. 


Den finske forfatteren Våino Linnas bok 
«Ukjent soldat» og Edvin Laines filmatise- 
ring av samme er vel kjent for de fleste. 
Mindre oppmerksomhet har blitt Laines 
filmatisering av to andre Linna-bøker, 
«Under polstjernen», til del, noe som er 
høyst urettferdig, da denne filmen innehar 
de samme kvaliteter som preger «Ukjent 
soldat». 

Filmen tar for seg et lite kjent kapitel i vår samtidshistorie, den hvite 
terroren under og etter borgerkrigen i Finland rett etter 1. verdenskrig. 
Bonden Jussi har hele sitt liv slitt som husmann under presten i bygda og 
fått dyrket opp litt jord selv. Han er ydmyk og tålmodig, selv da presten 
øker arbeidsbyrden og tar fra ham jorda. Sønnen Akseli, som blir hoved- 
personen, vil ikke finne seg i denne tålmodigheten, han blir sosialist og 
slutter seg til sosialistforkjemperen Halme, som preker en ikke-voldelig 
sosialisme. Da borgerkrigen bryter løs, blir nettopp Halme den første 
som blir stilt foran «de hvites» eksekusjonspelotong. Dette får Akseli til 
å gripe til våpen og kjempe borgerkrigen til ende. De røde taper, og Akseli 
kommer i fangenskap og slipper først etter mange år ut i et nytt Finland, 
som tross alt fortsatt gir grunner til håp. 

2 t. 20 min. 


«UNDER POLSTJERNEN» 


l iloie fcAqcfiltri 

LUNDER POLSTJERNEN 

r AARNO SULKANEN 

1 TITTA KARAKORPI 

mauno makalå KALEVI KAHRA 



Trondheim: Mandag 22. - torsdag 25. april. 
Stjørdal: Mandag 29. april. 

Steinkjer: Torsdag 2. mai. 


«I HODET PÅ EN GAMMEL GUBBE» 

Hasse og Tage slår til igjen! Denne gang 
med en kombinert tegne- og spillefilm som 
framstiller Gubben Johan Bjørks triste til- 
værelse på gamlehjemmet, der han heller 
fordriver tiden med å drømme seg tilbake 
til «gode gamle dager» — i livlig tegne- 
filmsversjon ved Per Åhlin. 

Den gangen ... ja, da var himmelen all- 
tid blå, og det er ikke måte på blåhet vi får oppleve på filmduken. Gubben 
Bjørk har hatt et omtumlet liv, og han skildrer det, slik han husker det. 
Av og til griper han seg selv i å huske feil, og da retter tegnefilmen på 
seg selv også. Tegnefilmmediet blir her utnyttet til det ytterste, og teksten 
er av Hasse Alfredson og Tage Danielson, så den er så bra som den 
kan bli. 

Og allikevel — under all moroa sammen med Gubben Bjørk, merker vi 
også et sviende kommentar til eldrepleien i velferdssamfunnet, umyndig- 
gjørelsen og isoleringen av de gamle. Godt er det at Gubben Bjørk har 
gjemt unna en halvflaske i et skrin hvorpå han har skrevet «må ikke 
åpnes før min død». 

1 t. 17 min. 


PER ÅHLIN hartegnetfarvefilmen 


I HODET PA EN GAMMEL GUBBE 


I efter manuskript av AB Svenska Orrl 
Gubben: HANS ALFREDSON 
Reoi;TAGE DANIELSSON 
Musikfc GUNNAR SVENSSON 



Trondheim: Mandag 29. april — torsdag 2. mai. 
Stjørdal: Mandag 6. mai. 

Steinkjer: Torsdag 9. mai. 


Nidaros Trykkeri 



TRONDHEIM 



SKOLEKINO 


PROGRAM VÅREN 1974 


Gruppe 2: i 7.-9. klasse 


Skolekino Våren 1974 

Med dette presenteres skolekinoens program våren 1974 for gruppe 2: 
elever 3 7,-9. Klasse* 

Skolekinoen arrangeres i et samarbeid mellom Trondheim, Klæbu og 
Rana. 

HVORDAN ELI MEDLEM? 

Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg. Sentrum kino, for de som ønsker 
å sikre seg medlemskort på forhånd. 

Også lærere kan bli jmedJem av skolekinoen. 

Medlemskortet koster kr, h— og gir adgang tii alle 4 filmene, 

PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skai vises. Elever og lærere både fra ungdomsskolen og barneskolen 
er representert i utvalget som for tiden består av adjunkt Kjell Ejønte- 
gård, elev Geir Myhre, adjunkt Andreas Kvande og elev Øyvind Kåre 
Pettersen, dessuten universitetslektor Per Øveriand fra Fellesrådet fo> 
foreldrerådene og direktør Willy Svarvemd fra Trondheim Kinematografer. 

HAR DU SETT FILMEN FØR? 

Mange har kanskje sett noen av filmene tidligere, Spesielt filmer som har 
stor kunstnerisk verdi eller skal danne grunnlag for en diskusjon, kan 
med fordel sees to eller flere ganger. Når en ser en film for annen gang 
vil en få bedre tid til å studere detaljene og den kunstneriske verdien 
blir ofte sto r re. Medlemskortet blir derfor ikke mindre verdifullt om du 
har sett noen av filmene tidligere, 

VARENS PROGRAM 

presenteres på de neste s idene. Fo rest i Hingst ider m. v. vil bli kunngjort 
i kinoannonsene. Normalt vil forestillingene i Trondheim være kl. 16,30. 


«DIKTATOREN» 

I 1938 begynte Charie Chaplin på en ny 
film. Med sin forrige film, «Moderne tider», 
hadde han vist at den lille trampen med 
de store skoene også kunne brukes til 
sviende sosialkritiske kommentarer, slik at 
man var forberedt på litt av hvert. 

Det spørs imidlertid om man var forberedt 
på den filmen man fikk se, da den var 
ferdig i 1940 (av gode grunner ikke vist i Norge før 1948). Vel hadde det 
vel ikke gått så mange hus forbi at det var en viss ytre likhet mellom 
Chaplin og Adolf Hitler m.h.t. tannbørstemustasjen, men at Chaplin allike- 
vel skulle komme ut med en direkte satire og parodi på fascistdiktaroren, 
var mer enn de fleste ventet. 

Chaplin nøyer seg imidlertid ikke i denne filmen, der hovedpoenget er 
forveksling mellom diktatoren og en barber som er jødisk, men ellers 
hans dobbeltgjenger, med å framstille og avkle diktatoren i all hans men- 
neskelige ynkelighet. Han går videre og formulerer sitt eget budskap til 
en verden på randen av krig, formidlet gjennom den jødiske barbers tale 
på slutten av filmen — et budskap som oppfordrer til toleranse og støtte 
til de svake i samfunnet. 

2 t. 1 min. 


Heimdal: Torsdag 31. januar. 

Trondheim: Mandag 4. — torsdag 7. februar. 
Rana: Mandag 11. — tirsdag 12. februar. 


«MOT STRØMMEN» 

Lærerinnen Sylvia Barrett skal begynne i 
ny jobb. Skolen, en «high school», dvs. 
ungdomsskole-gymnas, ligger i ett av de 
fattigste strøkene i New York. Fattigdom- 
men utenfor skolens vegger setter også 
sitt preg på skolen. Elevene er vant til et 
tøfft liv, oppfører seg og blir behandlet 
deretter, med det resultat at motivasjonen 
for å lære noe på skolen blir lik null. 
Sylvia sliter optimistisk med dette til å begynne med, men det er hardt. 
For hver liten oppmuntring er det mange harde tilbakeslag. At hennes 
lærerkolleger ofte bidrar til å skjerpe motsetningene mellom lærer og 
elev i stedet for å minske dem, er også fortvilende. Da hun til slutt opp- 
lever at elevene hun har strevet med, en dag forsøker å overfalle henne, 
har hun fått nok og vil si opp. Det skjer imidlertid ikke, og i filmen får 
du vite hvorfor . . . 

2 t. 3 min. 

Heimdal: Torsdag 7. mars. 

Trondheim: Mandag 11. — torsdag 14. mars. 

Rana: Mandag 18. — tirsdag 19. mars. 


SANDYDENNIS j 

I 10UIN SOM GAV HINNE 
1. PRIS 

Y» MOSAY A- FESTIVALEN 1HT 


J FAKUIA -MULUGAN s 

UP THI DOWN STAIRCASE 

STRØMMeN 



*NÅR VILLDYRET VAKNER» 


Mår villdyret _ 
våkn«r 

Tte.C*!lOTTh&Wi]d YJ| 

rE.ttri' J*tki LuiiAl^ru roman. 


Ak± 

CHAHLTQPt 

HESTDN 


<S)E3 



Jack London Eevde et kort og hektisk liv 
i slutten av forrige 09 i begynnelsen av 
dette århundret En tøffing gom hadde vært 
bori i litt av hvert i sitt lange liv f var han: 
fisken sjømann, selfanger, loffer, f eng se Is- 
fugl 09 gullgraver. Del er fra dette siste 
miljøet han er mest kjent,, 

Denne norsk- britiske produksjonen av Jack 
Londons legendariske roman om prakthunden Buck som ble Seder for en 
ulveflokk i Alaska, ble som kjenl innspilt i Norge. Den «menneskelige^ 
hovedrollen i filmen innehas av ingen ringere enn Charlton Heston, kjent 
fra «Ben Hur» B «De ti bud», *EI Cid* og andre storfilmen Regissør er 
briten Ken Annakin som bl. a. er kjent for acUOn-filmene «Den lange 
duellen» og «Arden ne rslaget*, samt komedien «Disse dristige menn i de 
farlige fly*. Resultatet av dette samarbeidet er blilt en tvers igjennom 
profesjonell film som det er vel verd å få med seg, 

1 t 4J min. 

Heimdal: Torsdag 1B. april 

Trondheim: Mandag 22, — torsdag 25. april. 

Rana: Mandag 29. — tirsdag 30. april. 


fcMONTEREY POP» 



FARGER 

JIMt HENDRIX 
cJANtS JOPUN 
RAV! SHANKAR 
THE WHO 


MØNTEREY PQP 


Sekstitallet var del store gjennombrudds- 
t i året for pop-rnusikken slik vi kjenner den 
i dag. Del inneholdt grupper som Beatles 
og Rolling Sto nes, gruppene som en kan 
si var utgangspunktet for den videre ut- 
vikling. 

Fullt utviklet sto denne musikken fram på 
festivalen i Monterey p California i 1957. Med 
en stjernespckkef deltagerliste garanterte denne festivalen for det beste 
som fantes. Filmen fra denne festivalen bte også Eitt av et gjennombrudd 
og kom til é . slå som et forbilde for den senere Woodstock-filmen. Den 
setter musikken i forsetet, noe som Ikke er vanskelig med navn som 
Janis Jopiin, Jim! Hendrix, The Who, Country Joe, Olfs Redding, Simon & 
Garfunkei, Eric Burden og bluesrockgnjppa Canned Heat. 

Konserten ble legendarisk, ikke minst fordi to av de opptredende snart 
etter kom til å do eg fordi vi i denne filmen har noen av Jim i Hendrix’ og 
Janis Joplins besle prestasjoner — særlig må Janis' «Ball and Chain* fram- 
heves. Filmen får en forrykende avslutning ved Ravi Shankars besettende 
si ta ro ppv is n i ng. 

1 t. 30 min. 

Heimdal: Torsdag 2 . mai. 

Trondheim: Mandag G. — torsdag 9 mai. 

Rana: Mandag 13 — tirsdag 14. mai. 


Nidaros Trykkeri 







Trondheim Skolekino 

Med dette presenteres skolekinoens program våren 1974 for gruppe 3: 
elever i 4.-6. klasse. 


HVORDAN BU MEDLEM? 

Det vises 3 filmer i høst. 

Medlemskortet koster kr. 4,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemskort selges også i Kinoenes forsalg, Sentrum kino, for de som ønsker 
å sikre seg medlemskort på forhånd. 

Også lærere kan bli medlemmer av skolekinoen. 


FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 8,— 
og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim skoleråd, godkjenner de filmene 
som skal vises. Elever og lærere både fra ungdomsskolen og barneskolen 
er representert i utvalget, som for tiden består av adjunkt Kjell Bjønte- 
gård, elev Geir Myhre, adjunkt Andreas Kvande og elev Øyvind Kåre 
Pettersen, dessuten universitetslektor Per Øverland fra Fellesrådet for 
foreldrerådene og direktør Willy Svarverud fra Trondheim Kinematografer. 


VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


«LUCKY LUKE» 


I tegnefilmen om Lucky Luke møter vi en 
kald fyr i ville vesten. «Tusenfrydbyen» ute 
på prærien blir tyrannisert av skurker og 
banditter. Så kommer Lucky Luke, og da 
blir det vei i vellinga. Begeistret for denne 
rolige karen med vestens raskeste skyter 
og vestens klokeste hest, bestemmer byens 
innbyggere seg for å velge ham til sheriff. 
Han aksepterer og alt synes å være fredelig igjen. 

Men ute i ørkenen nærmer det seg en åttefotet fare — det er de beryk- 
tede brødrene Dalton som kommer. De har satt seg fore å plyndre «Tusen- 
frydbyen» for alt den har av verdi, spesielt etter at Lucky Luke er blitt 
sheriff — den spirrevippen blir bare kattemat for Daltonbrødrene. Tror de. 
Det blir et forrykende oppgjør som ender galt for brødrene — naturligvis, 
og de allierer seg derfor med indianerne i omegnen. Og nå truer en ad- 
skillig større fare «Tusenfrydbyen» og Lucky Luke . . . 

1 t. 16 min. 

Heimdal: Torsdag 24. januar. 

Trondheim: Mandag 28. januar — fredag 1. februar. 

Rana: Mandag 4. — tirsdag 5. februar. 



«DIKTATOREN» 


Charlie Chaplin er vel kjent for de fleste 
i korte stumfilmer der han klovner rundt 
i skalk, for store bukser og for store sko. 
Men visste dere at Chaplin også spilte 
inn flere lydfilmer? «Diktatoren» er en av 
dem. 

I denne filmen, som ble laget før siste 
verdenskrig, våger Chaplin seg på en pa- 
rodi over fascistdiktatoren Hitler — de hadde jo begge samme tannbørste- 
bart. Men Chaplin er ikke bare ute etter å drive gjøn med denne masse- 
morderen, han har også noe viktig å si om det å respektere hverandre 
og å hjelpe de svake i samfunnet. 

Chaplin spiller en dobbeltrolle som diktatoren Hynkel (Hitler) og en liten 
jødisk barber som er Hynkels dobbeltgjenger, men som blir forfulgt sam- 
men med de andre jødene av Hynkel. Ved et tilfelle kommer de to til å 
bytte rolle og da får barbereren endelig anledning til å fortelle hele verden 
hva han synes om diktatorer. 



CHARLIE 
CHAPLIN 

BumHc PflULETTE 

“goddrrd 

? JPCK ORKIE 

DIKTATORER 


2 t. 1 min. 


Heimdal: Torsdag 14. februar. 

Trondheim: Mandag 18. — fredag 22. februar. 
Rana: Mandag 11. — tirsdag 12. februar. 


«DEN AFRIKANSKE ELEFANT» 

De fleste vet kanskje at den afrikanske 
elefanten er det største dyret på landjorda, 
men hvor mange har hatt anledning til å 
oppleve dette villdyret på nært hold? 

Det har filmfotografen Simon Trevor. Han 
har fulgt nøye med i elefantenes «privat- 
liv» i flere reservater i det østlige Afrika. 
Gjennom filmen hans får vi være med på 
alle faser i elefantens liv, fødsel, oppvekst, lek og fare. Vi møter selv- 
følgelig også andre dyr fra Afrikas fantastisk rike dyreliv, løver, aper, 
antiloper og alle de andre dyreartene som ennå lever fritt på den afri- 
kanske savannen. 

Filmen er blitt berømt over hele verden for sin livlige gjengivelse av dette 
dyrelivet. Det er en såkalt «dokumentarfilm», det vil si en film der alt vi 
ser er fra virkeligheten. Ingenting er spesielt arrangert eller satt opp på 
forhånd. Disse filmene kan ofte være vel så spennende som vanlig spille- 
film, og nettopp en slik film er «Den afrikanske elefant». 

1 t. 32 min. 

TføxfU Norsk kommentar 


Heimdal: Torsdag 21. mars. 

Trondheim: Mandag 1. — fredag 5. april. 
Rana: Mandag 22. — tirsdag 23. april. 



Charlie Chaplin i DIKTATOREN. 
Utleie Kommunenes Filmcentral A/S 


Nidaros Trykkeri 



PROGRAM VÅREN 1974 


Gruppe 4: i 1 — 3. klasse 


Trondheim Skolekino 

Med dette presenteres skolekinoens program våren 1974 for gruppe 4: 
elever i 1.— 3. klasse. 


HVORDAN BLI MEDLEM? 

Det vises 3 filmer i høst. 

Medlemskortet koster kr. 4,— og gir adgang til alle 3 filmene. 
Medlemskortene selges i kinoens billettluke når filmene settes opp. Med- 
lemsjkort selges også i Kinoenes forsalg, Sentrum kino, for de som 
ønsker å sikre seg medlemskort på forhånd. 

Også lærere kan bli medlemmer av skolekinoen. 


FORELDREKORT 

For foreldre eller andre foresatte som gjerne vil følge barna til kinoen 
er det adgang til å kjøpe «foreldrekort». Hvert foreldrekort koster kr. 8,- 
og gir adgang til de samme 3 filmene. 


PROGRAMUTVALG 

Et programutvalg, oppnevnt av Trondheim Skoleråd, godkjenner de filmene 
som skal vises. Elever og lærere både fra ungdomsskolen og barne- 
skolen er representert i utvalget, som for tiden består av adjunkt Kjell 
Bjøntegård, elev Geir Myhre, adjunkt Andreas Kvande og elev Øyvind 
Kåre Pettersen, dessuten universitetslektor Per Øverland fra Fellesrådet 
for foreldrerådene og direktør Willy Svarverud fra Trondheim Kinemato- 
grafer. 

VÅRENS PROGRAM 

presenteres på de neste sidene. Forestillingstider m. v. vil bli kunngjort 
i kinoannonsene. Normalt vil forestillingene i Trondheim være kl. 16.30. 


«PIPPI LANGSTRØMPE PÅ DE 7 HAV» 

Pippi Langstrømpe, verdens sterkeste jen- 
te, er som regel fredelig om enn noe vill 
av seg. Hun finner på de mest forunder- 
lige ting sammen med vennene sine, Tom- 
my og Annika, men holder seg stort sett 
i nærheten av Villa Villekulla. Men så en 
dag får hun et brev med flaskepost: 
pappa’n hennes, som hun er så glad i er 
blitt tatt til fange av sjørøvere og dermed må Pippi dra ut på de 7 hav. 
Og når Pippi først setter i gang med noe, går det så det koster. De 
skumle sjørøverne Blod-Svente og Jocke med kniven gjør naturligvis alt 
de kan for å stoppe henne, men det fins ikke den sjørøver som kan 
hamle opp med kjempesterke Pippi Langstrømpe! For når hun først blir 
sint, ja, da er det ikke godt å være fæl sjørøver. 

Så her kommer Pippi Långstrump, tjolahi, tjolaho, tjolahopsasa! 

1 t. 41 min. 

ASTRID LINQGREN’S 
Regi:01le Hellbom farver^ 


Heimdal: Torsdag 17. januar. 

Trondheim: Mandag 21. — fredag 25. januar. 
Rana: Mandag 28. — tirsdag 29. januar. 



m STREKER. MED 


«NYE STREKER MED EMIL I LØNNEBERGA» 

Emil i Lønneberga har vi også møtt før: 
du husker vel den luringen som alltid 
gjorde gale streker, og som derfor alltid 
måtte gjemme seg i vedbua når faren var 
sint. Og det var han ofte, for Emil fant 
på nye skøyerstreker hver bidige dag. Det 
var ikke alltid meningen å lage streker, 
men det ble nå alltid sånn, enten han var 
i god tro eller ikke. 

I denne nye filmen om Emil, er han blitt hesteeier, og det skjedde også 
på en underlig måte. Men godt er det at Emil har hest da gårdsgutten 
Alfred som han er så glad i, blir syk av blodforgiftning. Da får folk i Lønne- 
berga sett hva som virkelig bor i Emil og de får respekt for ham. 

Men Emil er nå en gang Emil, og snart havner han i vedbua allikevel. 

1 t. 35 min. 

Heimdal: Torsdag 21. februar. 

Trondheim: Mandag 25. februar — fredag 1. mars. 
Rana: Mandag 4. — tirsdag 5. mars. 


«DEN AFRIKANSKE ELEFANT» 

De fleste vet kanskje at den afrikanske 
elefanten er det største dyret på landjorda, 
men hvor mange har hatt anledning til å 
oppleve dette villdyret på nært hold? 

Det har filmfotografen Simon Trevor. Han 
har fulgt nøye med i elefantenes «privat- 
liv» i flere reservater i det østlige Afrika. 
Gjennom filmen hans får vi være med på 
alle faser i elefantens liv, fødsel, oppvekst, lek og fare. Vi møter selv- 
følgelig også andre dyr fra Afrikas fantastisk rike dyreliv, løver, aper, 
antiloper og alle de andre dyreartene som ennå lever fritt på den afri- 
kanske savannen. 

Filmen er blitt berømt over hele verden for sin livlige gjengivelse av dette 
dyrelivet. Det er en såkalt «dokumentarfilm», det vil si en film der alt vi 
ser er fra virkeligheten. Ingenting er spesielt arrangert eller satt opp på 
forhånd. Disse filmene kan ofte være vel så spennende som vanlig spille- 
film, og nettopp en slik film er «Den afrikanske elefant». 

1 t. 32 min. 

Heimdal: Torsdag 21. mars. 

Trondheim: Mandag 25. — fredag 29. mars. 

Rana: Mandag 22. — tirsdag 23. april. 

Den afrikanske elefant. 


Nidaros Trykkeri 


